sagorsarker/bangla-wikipedia huggingface dataset:
জেমস মরিস

জেমস উইনস্টোন মরিস (জন্ম: ১৯৪৯) একজন ইসলামী ধর্মতত্ত্ববিদ। বর্তমানে তিনি বোস্টন কলেজের ধর্মতত্ত্ব বিভাগের একজন অধ্যাপক। বোস্টন কলেজে শিক্ষকতা করার পূর্বে তিনি এক্সেটার বিশ্ববিদ্যালয়ে ইসলাম শিক্ষা বিভাগে শার্জাহ চেয়ার হিসেবে দায়িত্ব পালন করেছেন।
তিনি ১৯৭১ সালে শিকাগো বিশ্ববিদ্যালয় থেকে বিএ পাস করেন এবং ১৯৮০ সালে হার্ভার্ড বিশ্ববিদ্যালয়  থেকে পিএইচডি ডিগ্রি লাভ করেন। এছাড়াও তিনি স্ট্রাসবার্গ বিশ্ববিদ্যালয়, আমেরিকান ইউনিভার্সিটি অফ কায়রো, ইরানিয়ান একাডেমী অফ ফিলোসফি এবং সেন্টার ফর স্টাডি অফ সিভিলাইজেশন-এ পড়াশোনা করেছেন। তিনি প্রিন্সটন বিশ্ববিদ্যালয়, ওবারলিন কলেজ, টেম্পল বিশ্ববিদ্যালয় এবং ইনস্টিটিউট অব ইসমাইলি স্টাডিজসহ অসংখ্য গুরুত্বপূর্ণ প্রতিষ্ঠানে পাঠদান করেছেন। এছাড়া তিনি  মালয় বিশ্ববিদ্যালয় এবং সারায়েভো বিশ্ববিদ্যালয়ের ভিজিটিং প্রফেসর হিসেবে দায়িত্ব পালন করেছেন। মধ্যযুগীয় ইসলামী দর্শন ও ইবনে আরাবী'র দর্শনে তার ব্যাপক পাণ্ডিত্য রয়েছে।
ধীরেন্দ্রনাথ লায়েক

ধীরেন্দ্রনাথ লায়েক হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় ছাতনা বিধানসভা কেন্দ্রের বিধায়ক হিসেবে দায়িত্ব পালন করেছেন।
আব্দুর রেজ্জাক মণ্ডল

আব্দুর রেজ্জাক মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় জলঙ্গি বিধানসভা কেন্দ্রের বিধায়ক হিসেবে দায়িত্ব পালন করেছেন।
তিনি ২০১১ ও ২০১৬ সালে সিপিআইএমের টিকিটে জলঙ্গি বিধানসভা কেন্দ্রের বিধায়ক হিসেবে নির্বাচিত হন।
২০১৯ সালে তিনি সিপিআইএম ছেড়ে তৃণমূল কংগ্রেসে যোগ দেন।
অন্তর্বাসের প্রতি মাত্রাতিরিক্ত যৌনাকর্ষণ

অন্তর্বাসের প্রতি মাত্রাতিরিক্ত যৌনাকর্ষণ হচ্ছে একধরনের মাত্রাতিরিক্ত যৌনাকর্ষণ যা অন্তর্বাসের সঙ্গে সংশ্লিষ্ট। বিভিন্ন ধরনের অন্তর্বাস যেমনঃ জাঙ্গিয়া, প্যান্টি, বক্ষবন্ধনী, প্যান্টিহোজ, এবং/অথবা এই ধরনের বিভিন্ন জিনিস দেখে যৌন উত্তেজনা অনুভব করা এবং ঐ যৌন উত্তেজনা নেশার পর্যায়ে গেলে ওটাকে "অন্তর্বাসের প্রতি মাত্রাতিরিক্ত যৌনাকর্ষণ" বলা হয়। কিছু কিছু মানুষ অন্তর্বাস হাতে নিয়ে নাড়াচাড়া করে/ভালো করে দেখে যৌন-উত্তেজনা পান আবার কিছু কিছু মানুষ এটা পরে যৌন-উত্তেজনা পান আবার এই ধরনের মানুষও রয়েছে যারা অন্তর্বাসের গন্ধ শুকে আনন্দ পান বা অন্য কাউকে পরতে বা খুলতে দেখে ভালো লাগে। কিছু কিছু মানুষ আবার অন্যের অন্তর্বাস চুরি করে রাখতেও পারেন। "অন্তর্বাসের প্রতি মাত্রাতিরিক্ত যৌনাকর্ষণ" শুধু যে মানুষের অন্তর্বাস সামনাসামনি দেখার মধ্যেই যে সীমাবদ্ধ তা নয় এটা অন্তর্বাসের চিত্র বা বিজ্ঞাপনের মধ্যেও রয়েছে।
অন্তর্বাসের প্রতি মাত্রাতিরিক্ত যৌনাকর্ষণ কোনো যৌনবিকৃতি হিসেবে স্বীকৃত নয় তবে এটার সঙ্গে জড়িত কোনো ব্যক্তি যদি এটার কারণে কোনো বড়ো ধরনের মানসিক অশান্তিতে ভোগেন তবে এটাকে মানসিক রোগ ধরা যেতে পারে যদিও সবক্ষেত্রে নয়।
ইতালীর একদল গবেষক একদা ৫০০০ ব্যক্তির ওপরে ৩৮১টি 'মাত্রাতিরিক্ত আকর্ষণ' বিষয়ক অনুসন্ধান এবং গবেষণা চালিয়েছিলেন, তাদের উদ্দেশ্য ছিলো বিভিন্ন মাত্রাতিরিক্ত আকর্ষণ সম্পর্কিত কারণ জানা। তিনটি বিষয়শ্রেণী ভাগ করেছিলেন তারা; এগুলো হলোঃ (১) একটি নির্দিষ্ট মাত্রাতিরিক্ত আকর্ষণ বিষয়ের উপরে কয়টি দল আছে , (২) কতগুলো ব্যক্তি একটি গ্রুপে অংশ নিয়েছেন এবং (৩) তাদের বার্তা পাঠানোর উপর ভিত্তি করে। সবার মধ্যে ১২% মানুষ ছিলেন যৌনমাত্রাতিরিক্ত আকর্ষণের তালিকায়। এইসব ব্যক্তিদের মধ্যে কিছু কিছু ব্যক্তির অন্তর্বাসের প্রতি মাত্রাতিরিক্ত আকর্ষণের প্রবণতা পাওয়া গিয়েছিলো।
নারীদের জাঙ্গিয়ার প্রতি মাত্রাতিরিক্ত যৌন-আকর্ষণ হচ্ছে প্যান্টি অথবা এই ধরনের অন্তর্বাসের প্রতি মাত্রাতিরিক্ত যৌন-আকর্ষণ। নারীদের জাঙ্গিয়ার বিভিন্ন ছবি দেখে অথবা সামনাসামনি কাউকে প্যান্টি পরিহিত অবস্থায় দেখে অথবা শুধু প্যান্টি নিজ হাতে নিয়ে এই ধরনের কাজ করা হয়।
কিছু কিছু মানুষ খোলামেলা জাঙ্গিয়া পছন্দ করতে পারে (যেমনঃ থং বা জি স্ট্রিং) আবার কিছু কিছু মানুষ পূর্ণ ভরাট করা জাঙ্গিয়া পছন্দ করতে পারে। কিছু কিছু মানুষের নারীদের জাঙ্গিয়ার প্রতি মাত্রাতিরিক্ত যৌনাকর্ষণের কারণে যৌন বিকৃতি বা মানসিক রোগ হতে পারে।
জাঙ্গিয়ার প্রতি মাত্রাতিরিক্ত আকর্ষণের অন্যতম একটি প্রধান বৈশিষ্ট্য হচ্ছে নারীদের ব্যবহৃত জাঙ্গিয়ার প্রতি আকর্ষণ অনুভব করা। এই ধরনের আকর্ষণে ব্যবহৃত জাঙ্গিয়ার প্রতি আকর্ষণ থাকে এবং ব্যবহৃত জাঙ্গিয়া 'আকর্ষণের সঙ্গে সংশ্লিষ্ট ব্যক্তি' চুরি করতে পারেন বা নিজ উদ্যোগে মানুষের কাছ থেকে সংগ্রহ করতে পারেন এবং পরে বিক্রি করতে পারেন যেমনঃ জাপানে নারীদের ব্যবহৃত জাঙ্গিয়া বিক্রি হয়।
গোলামরেজা আভানি

গোলামরেজা আভানি ইরানের একজন দার্শনিক এবং তেহরানের শহীদ বেহেস্তি বিশ্ববিদ্যালয়ের দর্শন বিভাগের একজন অধ্যাপক। তিনি ইরানের ইনস্টিটিউট ফর রিসার্চ ইন ফিলোসফি'র সাবেক প্রেসিডেন্ট এবং সাইন্স একাডেমীর একজন সদস্য। এছাড়া তিনি ইন্টারন্যাশনাল ফেডারেশন অফ ফিলোসফিক্যাল সোসাইটি'র কার্যকরী পরিষদেরও একজন সদস্য।
আভানি ১৯৪৩ সালে ইরানের সেমনানে জন্ম গ্রহণ করেন এবং আমেরিকান ইউনিভার্সিটি অফ বৈরুত থেকে দর্শন শাস্ত্রে স্নাতক ডিগ্রি লাভ করেন। পরবর্তীতে তেহরান বিশ্ববিদ্যালয় থেকে তিনি একই বিষয়ে স্নাতকোত্তর সম্পন্ন করেন এবং সাইয়্যেদ হোসেইন নাসর এর তত্বাবধানে পিএইচডি ডিগ্রি লাভ করেন।
নাদিমুল হক

নাদিমুল হক হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১২ সালের ৩ এপ্রিল থেকে পশ্চিমবঙ্গের রাজ্যসভা সদস্য দায়িত্ব পালন করছেন। তিনি লেখালেখি ও সাংবাদিকতার সাথেও যুক্ত আছেন। তিনি কলকাতা বিশ্ববিদ্যালয়ের আওতাভুক্ত সেন্ট জেভিয়ার্স কলেজ, কলকাতা থেকে রাষ্ট্রবিজ্ঞানে স্নাতক ডিগ্রি লাভ করেছেন।
হোনিয়ারা

হোনিয়ারা () দক্ষিণ-পশ্চিম প্রশান্ত মহাসাগরে অবস্থিত সার্বভৌম দ্বীপরাষ্ট্র সলোমন দ্বীপপুঞ্জের রাজধানী। এটি গুয়াদালকানাল দ্বীপের উত্তর-পশ্চিম উপকূলে মাতানিকো নদীর মোহনায় অবস্থিত একটি বন্দর শহর ও বাণিজ্যিক কেন্দ্র। এখানে নারিকেল, পামগাছ থেকে প্রস্তুতকৃত দ্রব্য, মাছ ও কাঠের ব্যবসা আছে। এছাড়া দ্বীপের মধ্যভাগে অবস্থিত গোল্ড রিজ এলাকা থেকে প্রাপ্ত কিছু স্বর্ণেরও বাণিজ্য হয়। শহরের পূর্বদিকে ১৬ কিলোমিটার দূরত্বে একটি আন্তর্জাতিক বিমানবন্দর আছে। ২য় বিশ্বযুদ্ধের আগে হোনিয়ারার কোনও অস্তিত্ব ছিল না। যুদ্ধের সময় এখানে মার্কিন যুক্তরাষ্ট্রের একটি সামরিক ঘাঁটি ও সদর দফতর প্রতিষ্ঠিত হবার পর থেকে এখানে একটি লোকালয় গড়ে ওঠে। তুলাগি নামের শহরের পরিবর্তনে ১৯৫২ সালে হোনিয়ারাকে ব্রিটিশ নিয়ন্ত্রণাধীন সলোমন দ্বীপপুঞ্জের রাজধানীতে পরিণত হয়। ১৯৭৮ সালে দ্বীপগুলি স্বাধীনতা লাভ করলে এটি নব্যসৃষ্ট রাষ্ট্রেরও জাতীয় রাজধানীর মর্যাদা পায়। পয়েন্ট ক্রুজ নামক সমুদ্র এলাকার পেছনে সরু একটি উপকূলীয় এক চিলতে ভূখণ্ডে সরকারী ভবনগুলি দাঁড়িয়ে আছে। শহরটি কুকুম মহাসড়কের উপরে অবস্থিত, যা ব্যবহার করে বিমানবন্দরে পৌঁছানো যায়। ১৯৬০-এর দশকে সরকারী ও বেসরকারী খাতের সংস্থাগুলি নতুন রাজধানীকে উন্নয়নের বিরাট প্রকল্প হাতে নেওয়া হয়। ১৯৮০-এর দশকে প্রথম বহুতল ভবনগুলি নির্মাণ করা হয়।
১৯৯০-এর দশকের শেষভাগ থেকে হোনিয়ারা শহরটি জাতিগত সহিংসতা, রাজনৈতিক অস্থিরতা ও দাঙ্গার শিকার হয়ে আসছে। ২০০০ সালে একটি ক্যু-এর প্রচেষ্টা হলে বিদ্রোহ শুরু হয় এবং জাতিগত মালাইতান এবং গুয়াদালকানালের আদিবাসীদের দুই দলের মধ্যে যুদ্ধ শুরু হয়ে যায়। ২০০৬ সালে রাজনৈতিক অস্থিরতার সময় নির্বাচন-পরবর্তী দাঙ্গা-হাঙ্গামাতে হোনিয়ারার চীনা-অধ্যুষিত এলাকা বা চায়নাটাউনের ব্যাপক ক্ষয়ক্ষতি হয়।
এখানে প্রায় ৮৪ হাজার লোকের বাস। হোনিয়ারার জনগণের সিংহভাগ খ্রিস্টান। এখানকার জলবায়ু ক্রান্তীয় অতিবৃষ্টি অরণ্য প্রকৃতির।
কানাই চন্দ্র মণ্ডল

কানাই চন্দ্র মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় নবগ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।
তিনি ২০১১ ও ২০১৬ সালে সিপিআইএমের মনোনয়নে নবগ্রাম বিধানসভা কেন্দ্রের বিধায়ক হিসেবে নির্বাচিত হন।
তিনি পূর্বে সিপিআইএমের সাথে যুক্ত থাকলেও ২০১৮ সালে সর্বভারতীয় তৃণমূল কংগ্রেসে যোগ দেন।
নাসরুল্লাহ পুরহাদি

নাসরুল্লাহ পুরহাদি ইরানের একজন দার্শনিক, সুফি পণ্ডিত ও তেহরান বিশ্ববিদ্যালয়ের দর্শন শাস্ত্রের অধ্যাপক। তিনি ইরান ইউনিভার্সিটি প্রেসের প্রতিষ্ঠাতা পরিচালক ও একাডেমী অফ পার্সিয়ান ল্যাংগুয়েজ এন্ড লিটারেচার-এর একজন স্থায়ী সদস্য। ২০০৫ সালে তিনি আলেক্সান্ডার ভন হামবোল্ড পুরস্কারে ভূষিত হন।
ইস্তোয়ার দো (চলচ্চিত্র)

ইস্তোয়ার দো (, ) ১৯৭৫ সালের ফরাসি-জার্মান ইরোটিক নাট্য চলচ্চিত্র। পলিন রেজ রচিত ১৯৫৪ সালের একই নামের উপন্যাসের উপর ভিত্তি করে নির্মিত চলচ্চিত্রটির চিত্রনাট্য রচনা করেছেন পরিচালনা করেছেন সেবাস্তিয়ান জপরিসট এবং পরিচালনা করেছেন জাস্ট জ্যাকলিন। প্রধান ভূমিকায় অভিনয় করেছেন কোরিন ক্লেরি এবং উডো কিয়ার।
১৯৭৫ সালে বিবিএফসি কর্তৃক চলচ্চিত্রটির ব্রিটিশ প্রেক্ষাগৃহে প্রকাশের প্রত্যয়ন (অনুমোদন) প্রত্যাখ্যান করা হলেও পরবর্তীতে ২০০০ সালে এর ডিভিডি সংস্করণ বিবিএফসি কর্তৃক উত্তীর্ণ হয়েছিল।
পর্যালোচনা সংগ্রাহক ওয়েবসাইট রটেন টম্যাটোস-এর প্রতিবেদনে ৬জন সমালোচকের ইতিবাচক সমালোচনা সহ চলচ্চিত্রটি ৩৩% রেটিং লাভ করে, যেখানে গড় রেটিং ছিলো ৫.৩/১০।
রাধানন্দ জমিদার বাড়ি

রাধানন্দ জমিদার বাড়ি বাংলাদেশ এর হবিগঞ্জ জেলার হবিগঞ্জ সদর উপজেলার ধুলিয়াখাল ও মিরপুর সড়কের ফাঁড়ি পথে অবস্থিত এক ঐতিহাসিক জমিদার বাড়ি। এটি স্থানীয়দের কাছে "হাতিরথান জমিদার বাড়ি" নামে পরিচিত। 
কবে নাগাদ এই জমিদার বাড়িটি প্রতিষ্ঠিত হয়েছে তার সঠিক তথ্য জানা যায়নি। জমিদার রাধানন্দ এই জমিদার বংশের প্রতিষ্ঠাতা। তার নামই এখন এটি সকলের কাছে পরিচিত। এছাড়াও অনেকে এটিকে "হাতিরথান জমিদার বাড়ি" বলেও জানেন। আব্দাবখাই, হাতিরথান, নোয়াবাদ, চাঁনপুর, আউশপাড়া, মশানজানসহ বিভিন্ন এলাকা এই জমিদারী এলাকার আওতাভুক্ত ছিল। জমিদার হিসেবে রাধানন্দ বাবু প্রজাদের কাছে খুবই ভালো একজন লোক ছিলেন। তিনি প্রজাদের সুখ-দুঃখ বিবেচনা করেই জমিদারী পরিচালনা করতেন। তিনি স্কুল প্রতিস্থাপনের জন্য প্রায় ৫৮ শতক জায়গা তার বাড়ির পাশেই দান করে "রাধানন্দ সরকারি প্রাথমিক বিদ্যালয়" নামে একটি স্কুল প্রতিষ্ঠা করেছিলেন। জমিদার রাধানন্দের পরে তার দুই পুত্র জমিদার রাজেন্দ্র বাবু ও জমিদার রবিন্দ্র বাবু এই জমিদার বাড়ি পরিচালনা করতেন। পরবর্তীতে দেশ ভাগের পর তারা স্বপরিবারে ভারতের কলকাতায় চলে যান। এখন তাদের এই বাড়িতে স্থানীয় প্রভাবশালী ব্যক্তিরা বসবাস করতেছেন।
দেশ ভাগের পর জমিদার বংশধররা ভারতে চলে গেলে কয়েকদিন বাড়িটি পরিত্যক্ত অবস্থায় পড়ে থাকে। পরে স্থানীয় কিছু প্রভাবশালী ব্যক্তিরা এখন এখানে বসবাস করতেছেন।
ইতি তোমারই ঢাকা

ইতি তোমারই ঢাকা হল বাংলাদেশের অমনিবাস চলচ্চিত্র, যেটি ১১ জন বাংলাদেশি চলচ্চিত্রনির্মাতার গল্পে নির্মিত হয়েছে। প্রতিটি গল্পের দৈর্ঘ্য ১০ থেকে ১২ মিনিট; সব মিলিয়ে ২ ঘণ্টা ১৫ মিনিটের এই চলচ্চিত্রটি বাংলাদেশের প্রথম অমনিবাস চলচ্চিত্র। ফরিদুর রেজা সাগর,  ইবনে হাসান খান ও আবু শাহেদ ইমনের প্রযোজনায় এই চলচ্চিত্রের বিভিন্ন কাহিনীচিত্র পরিচালনা করেছেন- আবদুল্লাহ আল নূর, গোলাম কিবরিয়া ফারুকী, মাহমুদুল ইসলাম, মীর মোকাররম হোসেন, রাহাত রহমান, রবিউল আলম রবি, সৈয়দ সালেহ আহমেদ সোবহান, তানভীর আহসান, সৈয়দ আহমেদ শাওকী, তানিম নূর, কৃষ্ণেন্দু চট্টোপাধ্যায় ও নুহাশ হুমায়ূন। বাংলাদেশের অস্কার কমিটি একাডেমি পুরস্কারের ৯৩ তম আসরে, আন্তর্জাতিক পূর্ণদৈর্ঘ্য চলচ্চিত্র শাখায় অংশগ্রহণের জন্য এই চলচ্চিত্রটিকে বাছাই করে।
চলচ্চিত্রটিতে মোট ১১ টি গল্প আছে। ১১ টি গল্পে ঢাকার বিভিন্ন চিত্র তুলে ধরা হয়েছে। চলচ্চিত্রে এইসব গল্পগুলো খন্ডাকারে দেখানো হয়। গল্পগুলো হল-
চলচ্চিত্রটি ২০১৮ সালে ৭ অক্টোবর বুসান আন্তর্জাতিক চলচ্চিত্র উৎসবে প্রথমবারের মত প্রদর্শিত হয়। প্রেক্ষাগৃহে মুক্তির পূর্বে চলচ্চিত্রটি ২৫টির বেশি আন্তর্জাতিক চলচ্চিত্র উৎসবে প্রদর্শিত হয়। ২০১৯ সালের ১৫ নভেম্বর বাংলাদেশের ১৬টি প্রেক্ষাগৃহে মুক্তি দেয়া হয়। ২২ নভেম্বর হতে নারায়ণগঞ্জে 'সিনেস্কোপ' প্রেক্ষাগৃহে মুক্তি দেয়া হয়।
রায়েরকাঠী জমিদার বাড়ি

রায়েরকাঠি জমিদার বাড়ি বাংলাদেশের পিরোজপুর জেলার পিরোজপুর সদর উপজেলার রায়েরকাঠি গ্রামে অবস্থিত এক ঐতিহাসিক জমিদার বাড়ি। 
ভারতবর্ষে মোগল সম্রাট শাহজাহান শাসনামলে পিরোজপুরের রায়েরকাঠি নামক জায়গা এই জমিদার বাড়িটির গোড়াপত্তন হয়। মূলত এখানে বন-জঙ্গল ছিল। এগুলো পরিষ্কার করেই এখানে এই বাড়িটি তৈরি করা হয়। যার ফলে এখানের নামকরণ করা হয় রায়েরকাঠি। মোগল সম্রাটের শাসনামলে যুবরাজ সেলিম অর্থাৎ সম্রাট জাহাঙ্গীর বিদ্রোহ করে বর্তমান পিরোজপুর, ঝালকাঠি ও বাগেরহাট জেলার কিছু অংশ নিয়ে "সেলিমাবাদ" নামে একটি পরগণা সৃষ্টি করেন। পরবর্তীতে তিনি উক্ত এলাকার রাজস্ব আদায়ের জন্য মোদন পালকে দায়িত্ব দেন। মোদন পাল আবার তার ছেলে শ্রীনাথকে উক্ত রাজস্ব আদায়ের দায়িত্ব দেন। রাজস্ব আদায়ের জন্য শ্রীনাথ বর্তমান ঝালকাঠির লুৎফুবাদ নামক গ্রামে একটি কাছারিঘর স্থাপন করেন এবং সেখান থেকে অতি সু-দক্ষতার সাথে রাজস্ব আদায়ের কাজ পরিচালনা করতে থাকেন। যার ফলস্বরূপ তিনি মোগল সম্রাটের কাছ থেকে "রাজা" উপাধি লাভ করেন। এরপর রাজা শ্রীনাথের ছেলে রুদ্র নারায়ণ রায় চৌধুরী বর্তমান পিরোজপুরের রায়েরকাঠি এলাকায় বিশাল বন-জঙ্গল পরিষ্কার করে জমিদার বাড়ি প্রতিষ্ঠা করেন। তিনি জমিদার বাড়ি তৈরির সময় কালী মন্দিরও তৈরি করছিলেন। এই কালী মন্দির তৈরি করতে গিয়ে তিনি তখনকার সময়ের নিম্নবর্ণের হিন্দু পাঁচজনের মুণ্ডু কেটে তার উপর মূর্তি স্থাপন করেন। পরবর্তীতে তার এই নিষ্ঠুর কার্যক্রমের কথাটি ঢাকার প্রাদেশিক সুবেদার শাহবাজ খানের কানে যায়। এতে তিনি রাগান্বিত হয়ে বিচার করে রুদ্র নারায়ণকে মৃত্যুদণ্ডের রায় দেন। যা হাজার হাজার মানুষের সামনে বাঘের খাঁচায় তাকে ঢুকিয়ে দেওয়া হয়। কিন্তু তিনি খাঁচার মধ্যে বাঘের সাথে লড়াই করে বাঘকে মেরে ফেলেন। এ খবর সুবেদারের কাছে গেলে তিনি রুদ্র নারায়ণের মৃত্যুদণ্ড মওকুফ করে দেন। এতে রুদ্র নারায়ণ তার এই নিষ্ঠুর কৃতকর্মে লজ্জিত হয়ে জমিদার বাড়িতে না ফিরে ছেলে নরোত্তম নারায়ণ রায়কে জমিদারীত্ব দিয়ে কাশি চলে যান। সেখানে তিনি আমৃত্যু সন্ন্যাস জীবন পালন করেন।’
এখানে তৈরি করা হয়েছিল বাড়ির প্রবেশদ্বার, রাজভবন, নহবৎখানা, অতিথিশালা, নাট্যশালা, অন্ধকূপ এবং অসংখ্য মন্দির। ছোট বড় প্রায় দু’শ অট্টালিকা ছিলো। এছাড়াও রয়েছে মন্দিরের নকশায় নির্মিত কয়েকটি মঠ। তন্মধ্যে ৪০ বা ৫০টি গগণচুম্বী অট্টালিকা রাজবাড়ির শোভাবর্ধন করতো। বর্তমানে ভাল এবং ধ্বংসপ্রাপ্ত মিলিয়ে মোট ৭টির মত ভবন এখনো মাথা উচু করে দাঁড়িয়ে আছে। জমিদার বাড়ির কালী মন্দিরে ২৫ মন ওজনের শিব লিঙ্গ।
অযত্ন ও অবহেলার কারণে এখন আর তেমন কিছু আর অবশিষ্ট নেই এখানে। বাসভবন, জলসাঘর, বিচারালয়, সুড়ঙ্গপথ সবকিছুই ধ্বংস হয়ে গেছে। এখন কয়কটি মঠ ও মন্দির ছাড়া আর তেমন কিছু নেই। আর যেগুলো রয়েছে, সেগুলোও প্রায় ধ্বংসের মুখে। দেয়ালে লতাপাতা, গাছগাছালি ও শ্যাওলায় জরাজীর্ণ হয়ে রয়েছে।
গোলাম-আলী হাদ্দাদ-আদেল

গোলাম-আলী হাদ্দাদ আদেল (ফার্সি: غلامعلی حداد عادل, জন্ম: ৯ মে, ১৯৪৫) একজন ইরানী দার্শনিক, রাজনীতিবিদ এবং ইরানের পার্লামেন্টের সাবেক স্পিকার। ১৯৭৯ সালের ইরানি বিপ্লবের পর প্রচলিত ধর্মীয় নেতাদের বাইরে তিনি এই পদে নিয়োগ পাওয়া প্রথম ব্যক্তি। ২০১৩ সালের রাষ্ট্রপতি নির্বাচনে তিনি প্রার্থী ছিলেন কিন্তু নির্বাচনের ৪ দিন আগে ১০ জুন তিনি প্রার্থীতা প্রত্যাহার করে নেন। তিনি ইরানের রাজনৈতিক অঙ্গনে "নব্য নীতিবাদী" দলগুলোর অংশ।
হাদ্দাদ-আদেলের জন্ম ৯ মে ১৯৪৫ সালে তেহরানে একটি ব্যবসায়ী পরিবারে। তিনি তেহরান বিশ্ববিদ্যালয় থেকে পদার্থবিদ্যা বিষয়ে স্নাতক ডিগ্রি অর্জন করেন এবং শিরাজ বিশ্ববিদ্যালয় থেকে একই বিষয়ে স্নাতকোত্তর সম্পন্ন করেন। ১৯৭৫ সালে তিনি তেহরান বিশ্ববিদ্যালয় থেকে দর্শনশাস্ত্রে পিএইচডি ডিগ্রি লাভ করেন। তিনি মোর্তজা মোতাহহারী ও সাইয়্যেদ হোসেইন নাসর এর অধীনে ইসলামী দর্শন বিষয়ে জ্ঞান অর্জন করেছেন। তিনি মার্কসবাদের সমালোচনার জন্য বিখ্যাত।
ইরানে বিপ্লবের পর হাদাদ-আদেল ইসলামিক রিপাবলিক পার্টির সদস্য হন এবং সংস্কৃতি ও ইসলামী নির্দেশনা বিষয়ক উপমন্ত্রী (১৯৭৯) এবং উপ-শিক্ষামন্ত্রী (১৯৮২-১৯৯৩) সহ অনেক সরকারী পদে দায়িত্ব পালন করেন করেছেন। ১৯৯৫ সাল থেকে (আগস্ট ২০০৪ থেকে ২০০৮ বাদে) তিনি ফার্সি ভাষা ও সাহিত্য বিষয়ক একাডেমির প্রধান হিসেবে দায়িত্ব পালন করছেন। তিনি ইসলামী এনসাইক্লোপিডিয়া ফাউন্ডেশনেরও নির্বাহী পরিচালক। ইরানের জাতীয় বৈজ্ঞানিক অলিম্পিয়াড প্রতিষ্ঠায় তিনি অবদান রেখেছেন। 
হাদ্দাদ-আদেল চার মেয়াদে প্রায় তের বছর ধরে মজলিসে'র সদস্য পদে বহাল ছিলেন এবং ২০০৪ থেকে ২০০৮ পর্যন্ত সংসদের স্পিকার হিসেবে দায়িত্ব পালন করেছেন। ২০০৮ সাল থেকে তিনি ইরানের সর্বোচ্চ ধর্মীয় নেতা আলী খামেনির উপদেষ্টা হিসেবে দায়িত্ব পালন করে আসছেন। এছাড়া তিনি সাংস্কৃতিক বিপ্লব বিষয়ক কাউন্সিল এবং এক্সপিডিয়েন্সি ডিসার্নমেন্ট কাউন্সিলের একজন সদস্য ।
তিনি ফার্সি ভাষায় কুরআন অনুবাদ করেছেন। নয় বছরের ও অধিক সময় নিয়ে তৈরি করা এই অনুবাদটিতে তিনি সকল নতুন ও পুরানো অনুবাদ ব্যবহার এবং কুরআনের অন্যান্য পণ্ডিতদের সাথে পরামর্শ করার চেষ্টা করেছেন। কুরআনের উনবিংশতম আন্তর্জাতিক মেলায় ইরানে এই বইটি প্রদর্শিত হয়েছে।
বানৌজা ঢাকা

বানৌজা ঢাকা ঢাকার খিলক্ষেতে অবস্থিত বাংলাদেশ নৌবাহিনীর পূর্ণবর্ধিত একটি ঘাঁটি। এটি নৌবাহিনীর বৃহত্তম ঘাঁটিগুলির মধ্যে একটি। এটি প্রথমে শেখ মুজিবুর রহমানের নামানুসারে নামকরণ করা হয়েছিল।
৫ নভেম্বর ২০১৮ সালে নৌঘাঁটি ‘বানৌজা শেখ মুজিব’ এর কমিশনিং করেন সাবেক প্রধানমন্ত্রী শেখ হাসিনা। জাতীয় দুর্যোগ মোকাবেলা ও উদ্ধার অভিযানে সহায়তার লক্ষ্যে এই নৌঘাঁটি প্রতিষ্ঠা করা হয়।
ওসমান বকর

ওসমান বকর (জন্ম: ১৯৪৬) মালয়েশিয়ার মালয় বিশ্ববিদ্যালয়ের দর্শনশাস্ত্রের একজন ইমেরিটাস অধ্যাপক, ব্রুনাই দারুস সালাম বিশ্ববিদ্যালয়ের সুলতান ওমর আলী সাইফুদ্দিন সেন্টার ফর ইসলামিক স্টাডিজের পরিচালক এবং একজন ইসলামী দার্শনিক। তিনি মালয় বিশ্ববিদ্যালয় ও জাপানের দোশিশা বিশ্ববিদ্যালয়ের সেন্টার ফর সিভিলাইজেশনাল ডায়ালগ এর একজন ফেলো এবং মালয়েশিয়ার ইসলামিক একাডেমী অফ সাইন্সের প্রতিষ্ঠাতা সভাপতি। ১৯৯৪ সালে পাহাংয়ের সুলতান তাকে সম্মানসূচক 'দাতো' এবং ২০০০ সালে মালয়েশিয়ার রাজা তাকে 'দাতুক' উপাধি প্রদান করেন। তিনি ২০০৯ ও ২০১২ সালে বিশ্বের ৫০০ প্রভাবশালী মুসলিমের তালিকায় অন্তর্ভুক্ত হয়েছিলেন। 
বকর ১৯৪৬ সালে মালয়েশিয়ার তেমরলহে জন্মগ্রহণ করেন। তিনি লন্ডন বিশ্ববিদ্যালয়ে  গণিত বিষয়ে পড়াশোনা করেন এবং বিএসসি ও এমএসসি ডিগ্রি লাভ করেন। পরে তিনি যুক্তরাষ্ট্রের ফিলাডেলফিয়ায় টেম্পল বিশ্ববিদ্যালয়ে ইসলামী দর্শন বিষয়ে পড়াশোনা করেন এবং সাইয়্যেদ হোসেইন নাসর এর তত্বাবধানে ইসলামী দর্শনে পিএইচডি ডিগ্রি লাভ করেন।
বানৌজা শের-ই-বাংলা

বানৌজা শের-ই-বাংলা বাংলাদেশ নৌবাহিনীর একটি নৌঘাঁটি। পটুয়াখালী জেলায় অবস্থিত ৫০০ একর জমির ঘাঁটিটি নৌবাহিনীর বৃহত্তম নৌঘাঁটি। এর মধ্যে ২০০ একর নৌবাহিনীর জন্য এবং ৩০০ একর নৌবিমানচালনা ও ডুবোজাহাজ অপারেশনের জন্য ব্যবহৃত হয়।
২০ নভেম্বর ২০১৩ সালে প্রধানমন্ত্রী শেখ হাসিনা পটুয়াখালীর রাবনাবাদ চ্যানেলে বাংলাদেশ নৌ বাহিনীর জন্য বিমান সুবিধা সংবলিত 'বানৌজা শের-ই-বাংলা' ঘাঁটির ভিত্তি প্রস্তর স্থাপন করেন। ২ জানুয়ারী ২০১৮ সালে জাতীয় অর্থনৈতিক পরিষদের নির্বাহী কমিটি (একনেক) 'বানৌজা শের-ই-বাংলা পটুয়াখালী স্থাপন' প্রকল্প অনুমোদন করে, এর জন্য ব্যয় ধরা হয় ১ হাজার ৮১ কোটি ৫০ লাখ টাকা। প্রকল্পটি প্রতিরক্ষা মন্ত্রণালয়, বাংলাদেশ নৌবাহিনী এবং বাংলাদেশ সেনাবাহিনীর প্রধান প্রকৌশলী বিভাগ দ্বারা তত্ত্বাবধান করা হয়। এটি ২০২৩ সালের ১২ জুলাই উদ্বোধন করা হয়।
বানৌজা হাজী মহসীন

বানৌজা হাজী মহসীন বাংলাদেশ নৌবাহিনীর একটি ঘাঁটি। ১৯৭১ সালের মুক্তিযুদ্ধের পর এটি প্রতিষ্ঠিত করা হয়। হাজী মুহম্মদ মহসীনে সম্মানে এই ঘাঁটির নামকরণ করা হয়। ঘাঁটিটি বাংলাদেশ নৌবাহিনীর প্রধান রশদ সরবরাহকারী এবং এটি ঢাকা সেনানিবাসে অবস্থিত।
বানৌজা হাজী মহসীন বর্তমানে বাংলাদেশ নৌবাহিনীর প্রধান রশদ সরবরাহকারী এবং নৌবাহিনীর সদর দফতরের প্রশাসনিক সহায়তা কেন্দ্র হিসাবে কাজ করে। হাজী মহসিনে ৩০০০ কর্মী কাজ করেন। এছাড়া এখানে কিছু নৌপ্রশিক্ষণ দেওয়া হয়।
বানৌজা ভাটিয়ারী

বানৌজা ভাটিয়ারী বাংলাদেশ নৌবাহিনীর একটি ঘাঁটি। এর অবস্থান চট্টগ্রামে, কয়েকটি পাহাড় ঘিরে। এটি বাংলাদেশ নৌবাহিনীর ফায়ারিং প্রশিক্ষণ কেন্দ্রগুলির একটি। নৌবাহিনীর অস্ত্র, ক্ষেপণাস্ত্র এবং সম্পর্কিত যন্ত্রের প্রশিক্ষণ দেয়া ও সংরক্ষণ করা জন্য, পাশাপাশি নৌঘাঁটি হিসাবে কাজ করার জন্য ভাটিয়ারী স্থাপন করা হয়।
ভাটিয়ারী বর্তমানে কমোডোর কমান্ডিং চট্টগ্রাম (কমচিট)-এর অধীনে কাজ করছে। ভাটিয়ারীতে প্রায় ৫০০ জন কর্মী কাজ করে।
বানৌজা শহীদ মোয়াজ্জম

বানৌজা শহীদ মোয়াজ্জম বাংলাদেশ নৌবাহিনীর একটি ঘাঁটি। ১৯৭১ সালে বাংলাদেশের মুক্তিযুদ্ধের পর এটি প্রতিষ্ঠা করা হয়, এবং লেফটেন্যান্ট কমান্ডার শহীদ মোয়াজ্জমের সম্মানে এর নামকরণ করা হয়।
"শহীদ মোয়াজ্জম" বর্তমানে কমান্ডার চট্টগ্রাম নৌ অঞ্চল (কমচিট)-এর কমান্ডের অধীনে রয়েছে। শহীদ মোয়াজ্জমে প্রায় ১৫০০ জন কর্মী কাজ করে। বানৌজা শহীদ মোয়াজ্জম বাংলাদেশ নৌবাহিনীর সবচেয়ে বড় ঘাঁটিগুলির একটি।
কর্মকর্তা ও নাবিকদের প্রশিক্ষণের জন্য 'শহীদ মোয়াজ্জম' প্রতিষ্ঠিত হয়েছিল এবং বাংলাদেশ জাতীয় বিশ্ববিদ্যালয়-এর অধিভুক্ত তিনটি প্রশিক্ষণ বিদ্যালয় রয়েছে এখানে:
মুফতি ফয়জুল্লাহ

মুফতি ফয়জুল্লাহ (১৮৯০–১৯৭৬) ছিলেন একজন বাংলাদেশি দেওবন্দি ইসলামি পণ্ডিত, মুফতি, কবি, শিক্ষাবিদ ও সংস্কারক। ফতোয়া প্রদানে দক্ষতার কারণে তাকে মুফতি আজম বা বড় মুফতি বলা হয়। তিনি হাটহাজারী মাদ্রাসার শুরুর দিকের ছাত্র ছিলেন। পরবর্তীতে দারুল উলুম দেওবন্দে লেখাপড়া সমাপ্ত করে শিক্ষকতা শুরু করেন। তিনি হাটহাজারী মাদ্রাসার প্রধান মুফতি ছিলেন। ব্যতিক্রমধর্মী প্রতিষ্ঠান হিসেবে তিনি আসহাবে সুফফার আদলে মেখল মাদ্রাসা প্রতিষ্ঠা করেন। তিনি আরবি, ফার্সি ও উর্দুতে প্রায় ১০০টি গ্রন্থ রচনা করেছেন।
তিনি ১৮৯০ সালে চট্টগ্রাম জেলার হাটহাজারী থানাধীন মেখল গ্রামে জন্মগ্রহণ করেন। তার পিতা মুন্সি হেদায়েত আলী ও মাতা রহীমুন্নেসা। তিনি হাটহাজারী মাদ্রাসার প্রথম দিকের ছাত্র। হাটহাজারী মাদ্রাসায় শিক্ষা সমাপ্ত করার পর তিনি উচ্চতর শিক্ষার উদ্দেশ্যে ১৯১২ সালে দারুল উলুম দেওবন্দ গমন করেন। তিনি সেখানে আড়াই বছর অধ্যয়ন করেন। তার শিক্ষকদের মধ্যে রয়েছেন: আনোয়ার শাহ কাশ্মীরি ও আজিজুর রহমান উসমানি। ১৯১৫ সালে স্বদেশ প্রত্যাবর্তন করে তিনি দারুল উলুম হাটহাজারীর শিক্ষক হিসেবে নিয়োগ লাভ করেন। পর্যায়ক্রমে তিনি হাটহাজারী মাদ্রাসার প্রধান মুফতি পদে অধিষ্ঠিত হন। ১৯৩৪ সালে আসহাবে সুফ্ফার আদলে তিনি মেখল মাদ্রাসা প্রতিষ্ঠা করেন। আমৃত্যু এই মাদ্রাসা পরিচালনার সাথে জড়িত ছিলেন। ফতোয়া দানে অভিজ্ঞতার কারণে তিনি "মুফতিয়ে আযম" উপাধিতে ভূষিত হন। তিনি ১৯৭৬ সালে মৃত্যুবরণ করেন।
তিনি আরবি, ফার্সি ও উর্দুতে প্রায় ১০০টি গ্রন্থ রচনা করেছেন। ছাত্রজীবনে তার কিছু রচনা হারিয়ে গেছে। ইসলামি শরিয়তের প্রতিটি বিষয়ে তার রচনা থাকলেও তিনি আকিদা ও ফিকহের উপর বেশি আলোচনা করেছেন। তার উল্লেখযোগ্য গ্রন্থের মধ্যে রয়েছে:
ইকবাল আসিফ জুয়েল

সৈয়দ মুস্তাফা ইকবাল আসিফ জুয়েল একজন বাংলাদেশী গায়ক, গিটারিস্ট, এবং স্ক্রিপ্ট লেখক। তার প্রথম ব্যান্ড হল লেগেন্ড। এরপর তিনি ওয়ারফেজে যোগ দেন সুরকার এবং প্রযোজক। তিনি বর্তমানে ব্যান্ড মাইলসের সদস্য।
ইকবালের প্রথম ব্যান্ডের নাম ছিল "লেজেন্ড", যার প্রথম অ্যালবাম "অনন্যভুবন" ছিল। ব্যান্ডটি অন্য সদস্যরা লেখাপড়ার জন্য ব্যান্ডটি ছেড়ে গেলে তিন ওয়ারফেইজ-এ যোগ দেন।
জুয়েল ১৯৯৯ সালে মাইলসে যোগ দেন। এটি একটি রক ব্যান্ড গোষ্ঠী যা ১৯৭৯ সালে প্রতিষ্ঠিত হয়।
একক শিল্পী হিসেবে, জুয়েল একটি বাদ্যযন্ত্রযুক্ত ফিউশন-রক অ্যালবাম "এক্স ফ্যাক্টর" সহ একাধিক অ্যালবাম প্রকাশ করেছেন এবং অন্যান্য ব্যান্ডের দীর্ঘ সময়ের বন্ধুদেরকে সহযোগিতা করেছেন। 
জুয়েল এছাড়াও বিভিন্ন মিশ্র অ্যালবাম প্রকাশ করেছেন, যার মধ্যে রয়েছে সুমনের প্রথম একক অ্যালবাম "স্বপ্নগুলো তোমার মতো," এবং আর্টসেলের দ্বিতীয় স্টুডিও অ্যালবাম "অনিকেত প্রান্তর"।
২০০৮ সালের ডিসেম্বরে জুয়েল "রক ১০১" নামে একটি সংকলন অ্যালবাম প্রকাশ করেন। ২০০৯ সালে ঈদুল ফিতরে জুয়েল "রক ২০২" এবং "রক ৩০৩" অ্যালবাম প্রকাশ করেন।
ইকবালের দুই সন্তান - ইশান ও আরিয়া।
আব্দুর রহমান (মুফতি)

আব্দুর রহমান চাটগামী (১৯২০-২০১৫), মুসলিম বিশ্বের অন্যতম শীর্ষ আলেম"ফকিহুল মিল্লাত" নামেও পরিচিত। বাংলাদেশের দেওবন্দী বিশিষ্ট আলেম ছিলেন। তিনি ১৯২০ সালে জন্মগ্রহণ করেন। ইসলামিক রিসার্চ সেন্টার বাংলাদেশের প্রতিষ্ঠাতা পরিচালক ছিলেন তিনি।
আবদুর রহমান ১৯২০ সালে চট্টগ্রামের ফটিকছড়ির ইমাম নগর গ্রামে জন্মগ্রহণ করেন। তার পিতার নাম চাঁন মিয়া। নাজিরহাট বড় মাদরাসা ও জামিয়া আহলিয়া মঈনুল ইসলাম হাটহাজারিতে প্রাথমিক, মাধ্যমিক ও উচ্চমাধ্যমিক লেখাপড়া করেন। হাটহাজারী মাদরাসায় উচ্চমাধ্যমিক শিক্ষা সমাপ্তির পর তিনি দারুল উলুম দেওবন্দে গমন করেন। ১৯৫০ সনে দারুল উলুম দেওবন্দে কওমী মাদরাসা পাঠ্যক্রমের সর্বোচ্চ স্তর দাওরায়ে হাদীস কৃতিত্বের সঙ্গে পাশ করেন। দারুল উলুম দেওবন্দের ইফতা বিভাগে প্রথম ডিগ্রি লাভকারী মুফতি তিনি।
ফকিহুল মিল্লাত মুফতি আব্দুর রহমান রহ. কুতুবুল আলম হুসাইন আহমাদ মাদানী রহ এর বিশেষ ছাত্র ছিলেন।
দেশে ফেরার পর পূর্ব এশিয়ার ঐতিহ্যবাহী দ্বীনি শিক্ষাকেন্দ্র আল-জামিয়া আল ইসলামিয়ায় শিক্ষক হিসেবে যোগ দিয়ে কর্মজীবনের সূচনা করেন। ১৯৬২ সালে তিনি উত্তরবঙ্গে গমন করে সেখানে বহু মসজিদ ও মাদরাসা,মক্তব ও হেফজখানা প্রতিষ্ঠা করেন।এবং ১৮টি উত্তরাঞ্চলীয় জেলার সহস্রাধিক দ্বীনি প্রতিষ্ঠান নিয়ে গঠিত তানযীমুল মাদারিস আদ্বীনিয়্যা বাংলাদেশ (উত্তরবঙ্গ) এর সভাপতির দায়িত্ব পালন করেন। ১৯৬৮ সালে জামিয়া পটিয়ায় প্রত্যাবর্তন করেন। ১৯৮৯ সাল পর্যন্ত একাধারে প্রধান মুফতি, সহকারী মহাপরিচালক ও শিক্ষা বিভাগীয় পরিচালকে সহ দাওরায়ে হাদীসে সর্বোচ্চ কিতাব বুখারী শরীফের ১ম খণ্ডের পাঠদান করেন। তখন দেশব্যাপী একশ’ সদস্য বিশিষ্ট ইফতা বোর্ডের চেয়ারম্যান ছিলেন। জামিয়াতুল ইসলামিয়া কাসেমুল উলুম (জামিল মাদরাসা) বগুড়া সহ ইসলামিক রিসার্চ সেন্টার বাংলাদেশ এবং জামিআতুল আবরার বসুন্ধরা রিভারভিউর প্রতিষ্ঠাতা তিনি।
ইসলামী শরিয়া ভিত্তিক ব্যাংকিং-এর ক্ষেত্রেও অনন্য অবদান রাখেন।  ইসলামী ব্যাংক বাংলাদেশ লিমিটেড ১৯৮৩ সালে স্থাপিত হলে তিনিই প্রথম শরীয়াহ বোর্ডের সদস্য মনোনীত হয়ে ১৯৯২ সাল পর্যন্ত দায়িত্ব পালন করেন। আমৃত্যু আল আরাফা ইসলামী ব্যাংকের শরীয়া বোর্ডের চেয়ারম্যান ছিলেন। ২০০৭ সালে ইসলামী ব্যাংকের কেন্দ্রীয় শরিয়াহ বোর্ডের চেয়ারম্যান নির্বাচিত হন। ২০০৮ সালে তিনি শাহজালাল ইসলামী ব্যাংকের শরীয়া বোর্ডের চেয়ারম্যান মনোনীত হন। দীর্ঘদিন তিনি সেন্ট্রাল শরীয়া বোর্ড ইসলামিক ব্যাংকস-এর ভাইস চেয়ারম্যানের ছিলেন। সোশাল ইনভেস্টমেন্ট ব্যাংক শরিয়াহ বোর্ডের ভাইস চেয়ারম্যান হিসেবে ও কাজ করেন। অল্প সময়ের জন্য ওরিয়েন্টাল ব্যাংকের শরিয়াহ উপদেষ্টা ছিলেন। মুফতি আবদুর রহমান আরব বিশ্ব তথা দুবাই, বাহরাইন, কাতার ইত্যাদি রাষ্ট্র এবং ভারত ও পাকিস্তানসহ বিভিন্ন রাষ্ট্রে বড় বড় ইসলামি অর্থনৈতিক সেমিনারে যোগ দেন।
দীর্ঘদিন বার্ধক্যজনিত রোগে আক্রান্ত থাকার পর ১০ নভেম্বর ২০১৫ তারিখে ঢাকার বসুন্ধরাতে মৃত্যুবরণ করেন। বসুন্ধরা গ্রুপের চেয়ারম্যান আহমেদ আকবর সোবহান তার মৃত্যুতে সমবেদনা প্রকাশ করেন। ২০২২ সালে "ফকিহুল মিল্লাত মুফতি আব্দুর রহমান রহ. স্মারক গ্রন্থ" প্রকাশিত হয়।
হোটর রেলওয়ে স্টেশন

হোটর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার হোটর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
ধামুয়া রেলওয়ে স্টেশন

ধামুয়া রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ধামুয়া ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
উত্তর রাধানগর রেলওয়ে স্টেশন

উত্তর রাধানগর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার উত্তর রাধানগর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
শুভসংখ্যা

সংখ্যাতত্ত্বে, শুভসংখ্যা হলো প্রাকৃতিক সংখ্যা থেকে নির্দিষ্ট ছাঁকনপদ্ধতি দ্বারা বাছাইকৃত সংখ্যাসেট বা ঐ সেটের কোন সদস্য সংখ্যা। 
এই ছাঁকন পদ্ধতিটি কিছুটা ইরাটোস্থেনিসের ছাকুনির অনুরূপ যা মৌলিকসংখ্যা বাছাই করে। তবে ইরাটোস্থেনিসের ছাঁকনিতে সংখ্যার মানের গুরুত্ব থাকলেও শুভসংখ্যা ছাকুনিতে মানের ( সংখ্যাতালিকায় কোনো স্বাভাবিক সংখ্যার সাধারণ অবস্থান) পরিবর্তে তাদের অবস্থানের ভিত্তিতে সংখ্যাগুলি চিহ্নিত করে।
এভাবেই পর্যায়ক্রমে 'ক'তম সংখ্যাটি বাদ দিতে হবে; যেখানে 'ক' হলো পূর্ববর্তী তালিকায় ঠিকে থাকা শেষ সংখ্যা, 
উদাহরণস্বরূপ, উপরের তালিকায় ঠিকে থাকা শেষ সংখ্যা ৯, তাই পরবর্তী তালিকায় প্রতি নবম সংখ্যাটি বাদ পড়বে। 
Next in this example is ৯.
One way that the application of the procedure differs from that of the Sieve of Eratosthenes is, for "n" being the number being multiplied on a specific pass, the first number eliminated on the pass is the "n"-th remaining number that has not yet been eliminated, as opposed to the number "২n". That is to say that the numbers this sieve counts through is different on each pass (for example ১, ৩, ৭, ৯, ১৩, ১৫, ১৯... on the third pass), whereas in the Sieve of Eratosthenes, the sieve always counts through the entire original list (১, ২, ৩...).
When this procedure has been carried out completely, the remaining integers are the lucky numbers:
The lucky number which removes "n" from the list of lucky numbers is: (০ if "n" is a lucky number)
একইসাথে মৌলিক ও শুভ হলে তাকে বলা হয় মৌলিক শুভসংখ্যা। 
যেমন:
৩, ৭, ১৩, ৩১, ৩৭, ৪৩, ৬৭, ৭৩, ৭৯, ১২৭, ১৫১, ১৬৩, ১৯৩, ২১১, ২২৩, ২৪১, ২৮৩, ৩০৭, ৩৩১, ৩৪৯, ৩৬৭, ৪০৯, ৪২১, ৪৩৩, ৪৬৩, ৪৮৭, ৫৪১, ৫৭৭, ৬০১, ৬১৩, ৬১৯, ৬৩১, ৬৪৩, ৬৭৩, ৭২৭, ৭৩৯, ৭৬৯, ৭৮৭, ৮২৩, ৮৮৩, ৯৩৭, ৯৯১, ৯৯৭, ... (sequence A031157 in the OEIS).
সবচেয়ে বড় বা সর্বমোট শুভসংখ্যা কতগুলো তা এখনো জানা যায়নি।
মগরাহাট রেলওয়ে স্টেশন

মগরাহাট রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার মগরাহাট ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
বাহিরপুয়া হল্ট রেলওয়ে স্টেশন

বাহিরপুয়া হল্ট রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বাহিরপুয়া ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
সংগ্রামপুর রেলওয়ে স্টেশন

সংগ্রামপুর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার সংগ্রামপুর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
দেউলা রেলওয়ে স্টেশন

দেউলা রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দেউলা ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে। তিনটি প্ল্যাটফর্ম আছে । এক নম্বর প্লাটফর্ম থেকে সর্বদা শিয়ালদা গামী ট্রেন চলাচল করে এবং দু নম্বর প্লাটফর্ম থেকে সর্বদা ডায়মন্ডহারবার গামী ট্রেন চলাচল করে তিন নম্বর প্ল্যাটফর্মের কাজ চলছে। সম্প্রীতি এই স্টেশনে ফ্রি ওয়াইফাই ব্যবস্থা চালু হয়েছে।
নেতড়া রেলওয়ে স্টেশন

নেতড়া রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার নেতড়া ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
বাসুলডাঙা রেলওয়ে স্টেশন

বাসুলডাঙা রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বাসুলডাঙা ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
মেহদি আমিনরাজাভি

মেহদি আমিনরাজাভি (জন্ম: ২২ সেপ্টেম্বর, ১৯৫৭) একজন ইরানী পণ্ডিত। আধ্যাত্মিকতা ও ইসলামী দর্শন বিষয়ে তার পাণ্ডিত্য রয়েছে। তিনি মেরি ওয়াশিংটন বিশ্ববিদ্যালয়ের এশিয়া শিক্ষা বিষয়ক বিভাগের কুর্ট লাইডেকার চেয়ার এবং দর্শনশাস্ত্র ও ধর্ম বিষয়ক বিভাগের একজন অধ্যাপক। এছাড়া তিনি একই বিশ্ববিদ্যালয়ের সেন্টার ফর মিডল ইস্টার্ন স্টাডিজ প্রোগ্রামের পরিচালক।
আমিনরাজভি ১৯৫৭ সালের ২২ শে সেপ্টেম্বর ইরানের মাশহাদে জন্মগ্রহণ করেন। তিনি ওয়াশিংটন বিশ্ববিদ্যালয়ে স্থাপত্য ও নগর পরিকল্পনা বিষয়ে স্নাতক এবং দর্শনশাস্ত্রে স্নাতকোত্তর ডিগ্রি অর্জন করেন। এরপর তিনি টেম্পল ইউনিভার্সিটিতে স্থানান্তরিত হন যেখানে তিনি ধর্মতত্ত্ব বিষয়ে স্নাতক এবং দর্শনশাস্ত্রে পিএইচডি ডিগ্রি অর্জন করেন। ১৯৯০ সাল থেকে তিনি মেরি ওয়াশিংটন বিশ্ববিদ্যালয়ে শিক্ষকতা করছেন।
আমিনরাজাভি আমেরিকান একাডেমি অফ রিলিজিয়ন, আমেরিকান ফিলোসফিক্যাল এসোসিয়েশন এবং মিডিল ইস্টার্ন সোসাইটি অফ আমেরিকা সহ বেশ কয়েকটি মর্যাদাপূর্ণ জাতীয় ও আন্তর্জাতিক সংগঠনের সদস্য।
গুরুদাসনগর রেলওয়ে স্টেশন

গুরুদাসনগর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার গুরুদাসনগর ও তার পার্শ্ববর্তী এলাকাগুলিতে রেল পরিষেবা প্রদান করে।
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
আয়াত (গান)

আয়াত ভারতীয় চলচ্চিত্র বাজিরাও মাস্তানির সঙ্গীত অ্যালবামের একটি গান। গানটিতে "আয়াত" শব্দটি ব্যবহারের মাধ্যমে মাস্তানির প্রতি বাজিরাওয়ের প্রেম, ভালোবাসার কথা বর্ণিত হয়েছে। এই গানে মূলকণ্ঠ দিয়েছেন অরিজিৎ সিং। নেপথ্যে সমবেত কন্ঠ কাওয়ালি গেয়েছেন মুজতবা আজিজ নাজা, শাদাব ফরিদী, আলতামাশ ফরিদী ও ফারহান সাবরি। গানটিতে সুরারোপ করেছেন চলচ্চিত্র নির্মাতা এবং সুরকার সঞ্জয় লীলা বনশালি। গানটির গীতিকার হলেন এ এম তুরাজ এবং কাওয়ালী অংশ লিখেছেন নাসির ফারাজ। চলচ্চিত্রে গানের চিত্রায়নে অভিনেত্রী দীপিকা পাড়ুকোন (মাস্তানি) এবং অভিনেতা রণবীর সিং (বাজিরাও) অভিনয় করেছেন।
সুয়ানশু খুরানা দি ইন্ডিয়ান এক্সপ্রেস এ লিখেছেন, “অরিজিৎ সিং এর গাওয়া আয়াত, একটি শক্তিশালী গজল এবং এতে সুসমন্বয় সাধিত হয়েছে খুব কম। গানটি অরিজিতের কণ্ঠে খুব মানিয়েছে। এই গানে কাওয়ালীর একটি ছোট অংশ রয়েছে যা খুব ভালোভাবে কাজ করেছে।"
ইসলামিক রিসার্চ সেন্টার বাংলাদেশ

ইসলামিক রিসার্চ সেন্টার বাংলাদেশ রাজধানীর বসুন্ধরা আবাসিক প্রকল্পে অবস্থিত একটি জাতীয় পর্যায়ের ইসলাম ধর্মীয় গবেষণামূলক প্রতিষ্ঠান। ফকিহুল মিল্লাত মুফতি আব্দুর রহমান (১৯২০-২০১৫) প্রতিষ্ঠানের প্রধান প্রতিষ্ঠাতা ছিলেন। ১৯৯১ সালে ঢাকার বসুন্ধরা আবাসিক এলাকায় ইসলামিক রিসার্চ সেন্টার নামে এই উচ্চতর ধর্মীয় গবেষণাকেন্দ্র প্রতিষ্ঠিত হয় । ২০০২ সালে ইসলামিক রিসার্চ সেন্টার বাংলাদেশ ঢাকাতে পক্ষকালব্যাপি এক আন্তর্জাতিক সেমিনার অনুষ্ঠিত হয়। ২০০৬ সালে ১৫ দিন ব্যাপি এক অর্থনৈতিক কর্মশালা ও সেমিনার আয়োজন করা হয়।
ইসলামিক রিসার্চ সেন্টার বাংলাদেশে ইসলামিক স্টাডিজের নিম্নলিখিত বিষয়গুলো শিক্ষা প্রদান করা হয়। 
এখান থেকে "মাসিক আল আবরার" নামে একটি মাসিক পত্রিকা প্রকাশিত হয়। আবরারুল হক হক্কীর নামে ২০১২ সালে এটি প্রতিষ্ঠা করেন মুফতি আবদুর রহমান। এর প্রচার সংখ্যা ১০ হাজার। আরশাদ রহমানি এর প্রধান সম্পাদক। সমসাময়িক বিভিন্ন বিষয়ে গবেষণালব্ধ লেখার জন্য এটি পাঠকপ্রিয়তা অর্জন করেছে।
নূরখলিশ মাজিদ

ড. নূরখলিশ মাজিদ (১৭ মার্চ, ১৯৩৯ - ২৯ আগস্ট, ২০০৫) ছিলেন ইন্দোনেশিয়ার সবচেয়ে প্রভাবশালী মুসলিম পণ্ডিত। ইন্দোনেশিয়ায় তাকে স্নেহপূর্ণভাবে "চাক নূর" নামে ডাকা হয়। ছাত্রজীবনে তিনি বিভিন্ন ছাত্র সংগঠনের নেতা ছিলেন এবং ইসলামের আধুনিকীকরণের সমর্থক হিসাবে সুপরিচিত হন।
১৯৩৯ সালের ১৭ ই মার্চ পূর্ব জাভার জম্বাংয়ে জন্মগ্রহণকারী মাজিদ ইন্দোনেশিয়ার প্রচলিত ধর্মীয় প্রতিষ্ঠানগুলিতে তার প্রাথমিক শিক্ষা পেয়েছিলেন। পরে তিনি যুক্তরাষ্ট্রের শিকাগো বিশ্ববিদ্যালয় থেকে ইসলাম শিক্ষা বিষয়ে পিএইচডি ডিগ্রি লাভ করেন। সেখানে তিনি ফজলুর রহমানের অধীনে ইসলামী দর্শন অধ্যয়ন করেন। ২০০৩ সালে তিনি রাষ্ট্রপতি প্রার্থী হিসাবে ইন্দোনেশিয়ার জাতীয় নির্বাচনে অংশ নিয়েছিলেন। ১৯৯৮ সাল থেকে তিনি জাকার্তার প্যারামেডিনা বিশ্ববিদ্যালয়ের রেক্টর হিসেবে মৃত্যুর পূর্ব পর্যন্ত দায়িত্ব পালন করেন।
বিশ্বব্যাপী সংগ্রামে ইসলামের বিজয়ী হওয়ার জন্য সহনশীলতা, গণতন্ত্র ও বহুত্ববাদী ধারনাকে আলিঙ্গন করতে হবে বলে তিনি মনে করতেন। ১৯৭০ এর দশকে চাক নূর 'ইসলাম, হ্যাঁ; ইসলামী দল, না' নামে স্লোগানটি প্রচলন করেছিলেন যা পরবর্তীতে খুব জনপ্রিয় হয়ে ওঠে। ইসলামী দলগুলোর বিরুদ্ধে মুসলমানদের ভোট দেওয়া পাপ এমন দৃষ্টিভঙ্গির বিরুদ্ধে লড়াইয়ে এই স্লোগানটি ব্যাপক সহায়তা করেছিল। ইন্দোনেশিয়ায় ২০০৪ সালের সাধারণ নির্বাচনে সর্বাধিক সফল দুই ধর্মীয় রাজনৈতিক দল জাতীয় সচেতনতা এবং যুগ্ম উন্নয়ন দল যথাক্রমে মাত্র ১০.৬% ও ৮.১% ভোট পায়।
আল হাইআতুল উলয়া লিল জামিআতিল কওমিয়া বাংলাদেশ

আল-হাইয়াতুল উলয়া লিল-জা‘মিয়াতিল কওমিয়া বাংলাদেশ হলো বাংলাদেশের কওমি মাদ্রাসাসমূহের সরকার স্বীকৃত ইসলামি শিক্ষা বোর্ড। ২০১৮ সালের ১১ ই এপ্রিলে বাংলাদেশ সরকার এই বোর্ডের অধীনে কওমি মাদ্রাসাসমূহের সর্বোচ্চ শ্রেণি দাওরায়ে হাদিস (ইসলামি শিক্ষা ও আরবি) মাস্টার্সের সমমান মর্যাদা প্রদান করে। এর কেন্দ্রীয় কার্যালয় ঢাকার উত্তর যাত্রাবাড়ীতে অবস্থিত। এটি কওমি মাদ্রাসাভিত্তিক সকল বোর্ডের প্রতিনিধিত্ব করে প্রতি শিক্ষাবর্ষে গোটা দেশ জুড়ে দাওরায়ে হাদিসের পরীক্ষা নিয়ন্ত্রণ করে।
বর্তমানে কওমি মাদ্রাসার ৬ টি বোর্ডের অন্তর্ভুক্ত বাংলাদেশের সব ক’টি দাওরায়ে হাদিস কওমি মাদ্রাসা আল-হাইআতুল উলয়া লিল-জামি‘আতিল কওমিয়া বাংলাদেশের অধীনে নিবন্ধিত। 
এগুলি হচ্ছে :
গণপ্রজাতন্ত্রী বাংলাদেশ সরকার উলামায়ে কেরামের উপস্থিতিতে কওমি মাদরাসার স্বতন্ত্র বৈশিষ্ট্য বজায় রেখে ও দারুল উলূম দেওবন্দের মূলনীতিকে ভিত্তি ধরে কওমি মাদরাসার সর্বোচ্চ পরীক্ষা "দাওরায়ে হাদিস"কে মাস্টার্স "(ইসলামি শিক্ষা ও আরবি)" এর সমমানের মর্যাদা প্রদানের ঘোষণা দেন। ১৩ এপ্রিল ২০১৭ তারিখে রাষ্ট্রপতির আদেশক্রমে সহকারী সচিব (স.বি.-১) আব্দুস সাত্তার মিয়া এ মর্মে একটি প্রজ্ঞাপন জারি করেন। ১০ সেপ্টেম্বর ২০১৮ তারিখ “আল-হাইআতুল উলয়া লিল-জামি‘আতিল কওমিয়া বাংলাদেশ’-এর অধীন ‘কওমি মাদরাসাসমূহের দাওরায়ে হাদীস (তাকমীল) এর সনদকে মাস্টার্স ডিগ্রি (ইসলামি শিক্ষা ও আরবি) এর সমমান প্রদান বিল ২০১৮” জাতীয় সংসদে উত্থাপিত হয় এবং ১৯ সেপ্টেম্বর ২০১৮ তারিখ জাতীয় সংসদে এ বিল পাস হয়। ৮ অক্টোবর ২০১৮ তারিখে বিল রাষ্ট্রপতির সম্মতি লাভ করে এবং সর্বসাধারণের অবগতির জন্য সংসদ সচিবালয় কর্তৃক গেজেট আকারে প্রকাশ করা হয়।
আল-হাইআতুল উলয়া লিল-জামি‘আতিল কওমিয়া বাংলাদেশ প্রতিষ্ঠিত হয়েছিল একটি আদর্শ পাঠ্যক্রম নিশ্চিত করার জন্য এবং ছয় কওমি মাদ্রাসা শিক্ষা বোর্ডের অধীনে সমস্ত প্রতিষ্ঠানের কেন্দ্রীভূত পরীক্ষা নেয়া এবং এ উদ্দেশ্য পূরণে সরকারি স্বীকৃতি লাভ করা। মূল কাজগুলি হল: পাঠ্যক্রম তৈরি, শিক্ষার মান পরীক্ষা, পরীক্ষার ব্যবস্থা এবং ডিগ্রী প্রদান। 
বাংলাদেশে উল্লেখযোগ্য কয়েকটি কাওমি মাদ্রাসা:
সালেহ ইয়াপার

সালেহ ইয়াপার তুলনামূলক সাহিত্যের একজন মালয়েশীয় পণ্ডিত এবং ইউনিভার্সিটি সাইন্স মালয়েশিয়ার স্কুল অফ হিউম্যানিটিস এর একজন অধ্যাপক। তিনি মালয়েশিয়ার ভাষা ও সাহিত্য বিষয়ক সর্বোচ্চ প্রতিষ্ঠান ইনস্টিটিউট অফ ল্যাংগুয়েজ এন্ড লিটারেচার-এর পরিচালক এবং নেদারল্যান্ডসের লেইডেন বিশ্ববিদ্যালয়ের মালয় শিক্ষা বিষয়ক ইউরোপীয় চেয়ার। জ্ঞানের বিকাশে তার অবদানের জন্য রাষ্ট্রীয়ভাবে তাকে সম্মানসূচক 'দাতো সেরি' উপাধিতে ভূষিত করা হয়েছে।
আবার বসন্ত

আবার বসন্ত হল ২০১৯ সালের একটি বাংলাদেশি চলচ্চিত্র, যে চলচ্চিত্রে কাহিনীকার, চিত্রনাট্যকার ও পরিচালক হিসেবে কাজ করেছেন অনন্য মামুন এবং চলচ্চিত্রটিতে অভিনয় করেছেন তারিক আনাম খান, অর্চিতা স্পর্শিয়া, আনন্দ খালেদ, মুকিত জাকারিয়া, ইমতু রাতিশসহ আরো অনেকে। চলচ্চিত্রটি প্রযোজনা করেছে ট্যাম মাল্টিমিডিয়া। চলচ্চিত্রটি ২০১৯ সালে ৫ জুন ঈদুল ফিতর উপলক্ষে মুক্তি পায়।
ইমরান চৌধুরী (তারিক আনাম খান) দেশের একজন প্রতিষ্ঠিত ব্যবসায়ী। তার সন্তানদের সাথে তার ১৫ বছর ধরে কোন যোগাযোগ নেই। তার স্ত্রীর মৃত্যুর পর কেউ তাকে দেখতে আসে নি। একাকীত্বে ভোগা ষাটোর্ধ্ব ইমরান চৌধুরী সম্পর্কে জড়ান ২৫ বছরের তিথি মোস্তফার (অর্চিতা স্পর্শিয়া) সাথে। এতে বাধা হয়ে দাঁড়ায় ইমরান চৌধুরীর ছেলেমেয়েরা। ব্যাপারটা গড়ায় আদালতে।
চলচ্চিত্রটি বাংলাদেশ সেন্সর বোর্ড থেকে ২০১৯ সালের ১৬ এপ্রিল বিনাকর্তনে ছাড়পত্র পায়।
২০১৯ সালের ২৮ মে বলাকা সিনেমা হলে চলচ্চিত্রটির প্রিমিয়ার অনুষ্ঠিত হয়। এরপর ২০১৯ সালের ৫ জুন চলচ্চিত্রটি ঈদুল ফিতর উপলক্ষে বাংলাদেশের সাতটি প্রেক্ষাগৃহে মুক্তি পায়।
মনু মিয়ার জমিদার বাড়ি

মনু মিয়ার জমিদার বাড়ি বাংলাদেশ এর নরসিংদী জেলার পলাশ উপজেলার ঘোড়াশাল এলাকায় অবস্থিত এক ঐতিহাসিক জমিদার বাড়ি। যা মূলত কাগজকলমে "ঘোড়াশাল জমিদার বাড়ি" হিসেবে লিপিবদ্ধ থাকলেও স্থানীয়দের কাছে "মনু মিয়ার জমিদার বাড়ি" নামেই পরিচিত। 
এই জমিদার বাড়িটি "মনু মিয়ার জমিদার বাড়ি" হিসেবে পরিচিত হলেও এটির প্রতিষ্ঠাতা কিন্তু জমিদার মনু মিয়া নন। এই জমিদার বংশের প্রতিষ্ঠাতা জমিদার মনু মিয়ার পিতা "আবু ইউসুফ লুৎফুল কবির।" আবার আরেকটি মতে এই জমিদার বাড়ির প্রতিষ্ঠাতা "গোলাম নবী।" এনার ডাকনাম ছিলো ফেনু মিয়া। এখানে মনু মিয়ার বাড়ির পাশাপাশি আরো দুইজনের বাড়ি রয়েছে। তারা হলেন নাজমুল হাসান ও মৌলভি আব্দুল কবির। তারাও এই জমিদার বংশধর। তবে জমিদার মনু মিয়ার পরিচিতি পাওয়ার পিছনে মূল কারণ হচ্ছে তিনি এলাকার একজন পরিচিত মুখ ছিলেন। তার পুরো নাম আহমুদুল কবির মনু মিয়া। তাই তার নামেই এখন এই জমিদার বাড়ির নাম মানুষের মুখেমুখে। কারণ তিনি এই জমিদার বংশের মধ্যে একজন সফলতম ব্যক্তি ছিলেন। শুধু তিনি নয়, তার স্ত্রী, ছেলে ও মেয়ে সকলেই তাদের কর্মদক্ষতার ফলে উল্লেখযোগ্য ব্যক্তি হিসেবে সকলের কাছে পরিচিত।
এই জমিদার বাড়ি অন্যান্য জমিদার বাড়ি থেকে একদম আলাদা। মূলত এই বাড়ির অবকাঠামোর জন্যই। বাড়ির ভীষণ খোলা-মেলা ভাবটাই প্রধান বৈশিষ্ট্য। বাড়িটি একতলা বিশিষ্ট্য গ্লাসের ব্যবহারর। বাড়ির সামনে বেশ বড় মাঠ, মাঠ পেরিয়ে বেশ বড় পুকুর, সামনে একটু এগিয়ে গেলে প্রাচীন গাছের সারি। যা এই বাড়ির বহিরাগত অংশকে অনেক সৌন্দর্যের রূপ দিয়েছে। এছাড়াও বাড়ির ভিতরের নকশাও মন কাড়ার মত।
অন্যান্য জমিদার বাড়ির মত এটি অবহেলিত বা অযত্নে এখনো নষ্ট হয়ে যায়নি। এখনো অনেক ভালো অবস্থাই বাড়ির ভিতরের এবং বাহিরের অংশ আছে।
জমিদার (সংবাদপত্র)

জমিদার ছিলো উর্দু ভাষার একটি ভারতীয় মুসলিম পত্রিকা। এই পত্রিকার প্রতিষ্ঠাতা সম্পাদক ছিলেন কবি, বুদ্ধিজীবী, লেখক, মুসলিম জাতীয়তাবাদী এবং নিখিল ভারত মুসলিম লীগের পাকিস্তান আন্দোলনের সমর্থক মাওলানা জাফর আলী খান । 
"জমিদার সংবাদপত্র" মুসলিম জাতীয়তাবাদী গোষ্ঠি ও ভারতীয় মুসলমানদের মুখপাত্র হিসেবে কাজ করতো। ১৯২০, ১৯৩০ ও ১৯৪০ এর দশকে পাকিস্তান আন্দোলন এর গুরুত্বপূর্ণ ভূমিকা ছিলো। এটি ভারতের মুসলমানদের সর্বাধিক জনপ্রিয় সংবাদপত্র এবং পাকিস্তান ও উর্দু ভাষার সাংবাদিকতা ঐতিহ্য রচনায় গুরুত্বপূর্ণ ভূমিকা পালন করে। জাফর আলী খানকে পাকিস্তানে "বাব ই সাহফেত" ("সাংবাদিকতার পিতা") বলা হয়। ১৯৪৭ সালে পাকিস্তান স্বাধীনতার পর সংবাদপত্রটি প্রকাশিত হয়। পাকিস্তানের বাণিজ্যিক শহ লাহোরে এর সদর দফতর এবং সেখানে থেকে এটি প্রকাশিত হয়। বেশ কয়েকবার এ পত্রিকাটির প্রকাশনার বিরুদ্ধে নিষেধাজ্ঞা জারি করা হয়। কিন্তু এটি মুদ্রণ চালিয়ে যাচ্ছে এবং জনগণের মধ্যে জনপ্রিয়তা অর্জন করেছে।
জ্যান্ডার

জ্যান্ডার () হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত একটি কাল্পনিক গ্রহ। গ্রহটিকে অ্যানড্রোমিডা ছায়াপথের তন্ত্রে অবস্থানকৃত অবস্থায় ব্যাখ্যা করা হয়। এটি একটি মধ্য-ছায়াপথসংক্রান্ত পুলিশদের কার্যনির্বাহী দল, নোভা কর্পসের স্ব-পৃথিবী হিসেবে সুপরিচিত। জ্যান্ডার আবার ফায়ারলর্ড ও এয়ার-ওয়াকার (গ্যালাক্টাস এবং অতিমানবীয় খলনায়ক সুপারনোভাের প্রাক্তন অগ্রদূত)-এর বসবাসের গ্রহ।
প্রথমবারের জন্য জ্যান্ডারের আবির্ভাব হয় লেখক মার্ভ ওল্ফম্যান ও চিত্রশিল্পী জন বুসেমা কর্তৃক "দ্য ম্যান কল্ড নোভা" #১ (সেপ্টেম্বর ১৯৭৬)-এ। ২০১৪ সালের চলচ্চিত্র "গার্ডিয়্যান্স অফ দ্য গ্যালাক্সি" গ্রহটিকে মার্ভেল সিনেম্যাটিক ইউনিভার্সে একটি বিনগ্রহী গ্রহ হিসেবে উপস্থাপন করে এবং চলচ্চিত্রের অধিকাংশ কাহিনি গ্রহটিতে ঘটে। এছাড়াও, গ্রহটিকে ""-এ উল্লেখ করা হয়, যেখানে থর ব্যাখ্যা করে যে থ্যানোস গ্রহটিকে ধ্বংস করে নোভা কর্পসদের থেকে পাওয়ার স্টোন (Power Stone) সংগ্রহ করে।
কথাসাহিত্যে পুলিৎজার পুরস্কার

কথাসাহিত্যে পুলিৎজার পুরস্কার হল সাহিত্য, নাটক ও সঙ্গীতের জন্য প্রদত্ত সাতটি পুলিৎজার পুরস্কারের একটি। এই পুরস্কারের মাধ্যমে পুরস্কার প্রদানের পূর্বের বছর কোন মার্কিন লেখকের মার্কিন জীবনযাত্রা নিয়ে রচিত প্রসিদ্ধ কথাসাহিত্যকে সম্মাননা প্রদান করা হয়। শুরুতে এই পুরস্কারের নাম ছিল উপন্যাসে পুলিৎজার পুরস্কার, যা ১৯১৭ সালে উদ্বোধনী আয়োজনের সাতটি বিভাগের একটি ছিল। কিন্তু ১৯১৭ সালে প্রথম আয়োজনে চারটি বিভাগে পুরস্কার প্রদান করা হয় এবং উপন্যাসের জন্য কোন পুরস্কার প্রদান করা হয়নি। উপন্যাসের জন্য প্রথম পুরস্কার প্রদান করা হয় ১৯১৮ সালে। ১৯৮০ সাল থেকে চূড়ান্ত পর্বের জন্য বিবেচিত তিনটি সাহিত্যকর্মের নাম ঘোষণা দেওয়া শুরু হয়।
বাংলাদেশের পাট শিল্প

পাট শিল্প হলো বর্তমানে বাংলাদেশের অন্যতম প্রধান ভারী শিল্প, যা ব্রিটিশ শাসনামলে এবং পাকিস্তানি আমলে একক বৃহত্তম শিল্প। বর্তমান বিশ্বের পাট ও পাটজাত দ্রব্যের বৈদেশিক রপ্তানি আয়ের বৃহদাংশই বাংলাদেশের নিয়ন্ত্রণে রয়েছে, যা মোট বিশ্ববাজারের প্রায় ৬৫%।
ব্রিটিশ শাসনামল থেকেই এই অঞ্চলে পাটের চাষ হলেও এখানে প্রথম পাটকল প্রতিষ্ঠিত হয় ১৯৫১ সালের মাঝামাঝিতে নারায়ণগঞ্জে; বেসরকারি পরিচালনায় প্রতিষ্ঠিত এই মিলটির নাম ছিলো বাওয়া পাটকল। পরবর্তীতে এই সময়েই একই এলাকায় প্রতিষ্ঠিত হয় এশিয়ার বৃহত্তম পাটকল আদমজী পাটকলের; এবং এর পরপরই কয়েক বছরের মধ্যে গড়ে ওঠে অসংখ্য শিল্প কারখানা, ১৯৬০'এ যার সংখ্যা ১৬টি ও ১৯৭১ সালে যা দাড়াঁয় ৭৫টিতে।
কাঁচা পাট ছাড়াও পাট হতে উৎপাদিত দ্রব্যের মধ্যে রয়েছে, সুতা, দড়ি, চট, বস্তা, চা, ব্যাগ, মোড়ক, তন্তু, খাদ্য প্রভৃতি।
বাংলাদেশে পাট শিল্পের সূচনাই ঘটে নারায়ণগঞ্জের শীতলক্ষ্যা নদীর তীরে এবং পরবর্তীতে অন্যান্য প্রতিষ্ঠানগুলোও এর আশেপাশেই গড়ে ওঠে। ঢাকা, খুলনা ও চট্টগ্রাম - এই তিনটি প্রধান এলাকায় ছড়িয়ে আছে এর প্রতিষ্ঠাগুলো।
টম ম্যাককিবিন

টমাস রবার্ট ম্যাককিবিন (; জন্ম: ১০ ডিসেম্বর, ১৮৭০ - মৃত্যু: ১৫ ডিসেম্বর, ১৯৩৯) নিউ সাউথ ওয়েলসের বাথহার্স্ট এলাকার র‍্যাগলেনে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৫ থেকে ১৮৯৮ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করে গেছেন। দলে তিনি মূলতঃ স্লো মিডিয়াম বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করেছিলেন টম ম্যাককিবিন।
১৮৯৪-৯৫ মৌসুম থেকে ১৮৯৮-৯৯ মৌসুম পর্যন্ত টম ম্যাককিবিনের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই নিউ সাউথ ওয়েলস দলের পক্ষে খেলেছেন। তন্মধ্যে, ১৮৯৫-৯৬ ও ১৮৯৬-৯৭ মৌসুমে শীর্ষস্থানীয় উইকেট শিকারীতে পরিণত হয়েছিলেন তিনি।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ লাভ করেছিলেন টম ম্যাককিবিন। ১ মার্চ, ১৮৯৫ তারিখে মেলবোর্নে ইংল্যান্ড দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। ১ জানুয়ারি, ১৮৯৮ তারিখে একই দলের বিপক্ষে একই মাঠে সর্বশেষ টেস্টে অংশগ্রহণ করেছিলেন তিনি।
অফ স্পিনার হিসেবে অস্ট্রেলিয়া দলের সাথে ১৮৯৬ সালে ইংল্যান্ড গমন করেন। তবে ক্রমাগত বল ছোঁড়ার ঘটনার বিষয়ে কিঞ্চিৎ সন্দেহ সৃষ্টি করেছিলেন। নো-বল ছোঁড়ার ঘটনা থেকে অব্যহতি পান। কিন্তু, পোতানো উইকেটে স্লো মিডিয়াম পেস বোলিং করে নিজেকে স্মরণীয় করে রাখেন।
১৫ ডিসেম্বর, ১৯৩৯ তারিখে ৬৯ বছর বয়সে নিউ সাউথ ওয়েলসের বাথহার্স্টের ম্যাকুয়ারি প্লেইন্স হোমস্টিড এলাকায় টম ম্যাককিবিনের দেহাবসান ঘটে।
আদমজী জুট মিল্‌স

আদমজী জুট মিল্‌স ছিল একটি পাটকল। বাংলাদেশের নারায়ণগঞ্জ শহরে অবস্থিত এই কারখানাটি পৃথিবীর বৃহত্তম পাটকল হওয়ায় বিখ্যাত ছিল। ১৯৫০ খ্রিস্টাব্দে প্রতিষ্ঠিত আদমজী জুট মিল্‌স তদানীন্তন পূর্ব পাকিস্তানের ২য় পাটকল (প্রথমটি হল বাওয়া পাট কল)। পূর্ব পাকিস্তান (বর্তমানের বাংলাদেশ) এর উন্নতমানের পাট ব্যবহার করে আদমজী পাটকলে বিভিন্ন পাটজাত দ্রব্য প্রস্তুত করা হতো। এটিকে একসময় বলা হত "প্রাচ্যের ডান্ডি" (স্কটল্যান্ডের ডান্ডির নামানুসারে)। ১৯৭০ এর দশকে প্লাস্টিক ও পলিথিন পাটতন্তুর বিকল্প রূপে আত্মপ্রকাশ করলে আদমজী পাটকলের স্বর্ণযুগের অবসান হয়। ১৯৭১ সালে বাংলাদেশ স্বাধীন হওয়ার পরে এটিকে জাতীয়করণ করা হয়। তখন থেকে ১৯৮০ এর দশকের কয়েকটি বছর ব্যতীত অন্য সব বছর এটি বিপুল পরিমাণে ক্ষতির সম্মুখীন হয়। শ্রমিক ও মূলত বামপন্থী রাজনৈতিক দলগুলোর বাধা সত্ত্বেও ২০০২ খ্রিস্টাব্দের ৩০শে জুন এই কলটি বন্ধ করে দেয়া হয়। বর্তমানে মিলটির ১নং ইউনিট রপ্তানি প্রক্রিয়াকরণ অঞ্চলে পরিণত করা হয়েছে। ২নং ইউনিটটি পুনরায় চালু করার প্রক্রিয়া চলছে।
পাকিস্তানের অন্যতম ধনাঢ্য আদমজী পরিবারের তিন ভাই এ. ওয়াহেদ আদমজী, জাকারিয়া আদমজী ও গুল মোহাম্মদ আদমজী যৌথভাবে আদমজী জুটমিল প্রতিষ্ঠা করেন। নারায়ণগঞ্জের শীতলক্ষ্যার তীরে সিদ্ধিরগঞ্জের সুমিলপাড়ায় আদমজী জুটমিল গড়ে ওঠে ২৯৭ একর জমির ওপর। ১৭০০ হেসিয়ান ও ১০০০ সেকিং লুম দিয়ে এই মিলের উৎপাদন শুরু হয় ১৯৫১ সালের ১২ ডিসেম্বর। ওই সময় এই মিলের উৎপাদন থেকে প্রতি বছর প্রায় ৬০ কোটি টাকার বৈদেশিক মুদ্রা আয় হতো। ১৯৫১ সালের ১২ ডিসেম্বর যাত্রা শুরুর পর পরই আদমজী জুট মিলস লি. শেয়ার ছেড়ে বিনিয়োগ উন্নীত করা হয় ৭ কোটি টাকায়। তখন মিলে তাঁতকল বসানো হয় ৩ হাজার ৩০০টি। আদমজী জুট মিলে উৎপাদিত চট, কার্পেটসহ বিভিন্ন প্রকার পাটজাত দব্য দেশের চাহিদা পূরণ করে রপ্তানি হতো চীন, ভারত, কানাডা, আমেরিকা, থাইল্যান্ডসহ ইউরোপের বিভিন্ন দেশে। এ সময় আদমজী জুট মিল হয় পৃথিবীর অন্যতম জুট মিল এবং এশিয়া মহাদেশের সর্ববৃহৎ কারখানা। আদমজীকে ঘিরে শীতলক্ষ্যার দুইপাড়ে সিদ্ধিরগঞ্জ, বন্দর ও সোনারগাঁয়ে গড়ে ওঠে বিশাল জনগোষ্ঠীর আবাস।
ঢাকা-চট্টগ্রাম মহাসড়ক হতে ২ কিলোমিটার দক্ষিণে সিদ্ধিরগঞ্জের আদমজীনগরে ঢাকা-নারায়ণগঞ্জ সংযোগ সড়কের ধারে এর অবস্থান।
আদমজী জুট মিলের (বর্তমান আদমজী ইপিজেড) আয়তন প্রায় ২৯৭ একর।
আল আখবার (পাকিস্তান)

আল আখবার ( ) পাকিস্তানের একটি উর্দু দৈনিক সংবাদপত্র। মুজফফরাবাদে প্রকাশিত একটি সংস্করণ সহ সংবাদপত্রটি ইসলামাবাদ থেকে প্রকাশিত হয়ে থাকে। ২০০৪ সালে গোলাম আকবর পত্রিকার সম্পাদক ছিলেন।
দৈনিক আওয়াম

দৈনিক আওয়াম ( ) পাকিস্তানের একটি দৈনিক সংবাদপত্র। করাচি থেকে উর্দু ভাষায় প্রকাশিত হয়। কাগজটি ১৯৯৪ সালে প্রথম প্রকাশিত হয়েছিল। পত্রিকাটির প্রকাশক জং গ্রুপ। এটি সন্ধ্যায় প্রকাশিত হয়। দৈনিক আওয়াম সিন্ধু সংস্করণ সিন্ধুতে সর্বাধিক প্রচারিত সংবাদপত্র।
অসি ডসন

অসওয়াল্ড চার্লস ডসন, (; জন্ম: ১ সেপ্টেম্বর, ১৯১৯ - মৃত্যু: ২২ ডিসেম্বর, ২০০৮) নাটালের ডারবানের রসবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও বর্ডার দলের প্রতিনিধিত্ব করে গেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, কার্যকরী ডানহাতি মিডিয়াম পেস বোলিংশৈলী উপহার দিয়েছেন ‘অসি’ ডাকনামে পরিচিত অসি ডসন।
১৯৩৮-৩৯ মৌসুম থেকে ১৯৬১-৬২ মৌসুম পর্যন্ত অসি ডসনের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯৩৮-৩৯ মৌসুম থেকে ১৯৪৯-৫০ মৌসুম পর্যন্ত নাটাল এবং ১৯৫১-৫২ মৌসুম থেকে ১৯৬১-৬২ মৌসুম পর্যন্ত বর্ডারের পক্ষে খেলেন।
প্রথম-শ্রেণীর খেলোয়াড়ী জীবনের সূচনাকালেই দ্বিতীয় বিশ্বযুদ্ধের দামামা বেজে উঠে। বিশ্বযুদ্ধেও বেশ সফলতার স্বাক্ষর রাখেন। এল আলামেইনের দ্বিতীয় যুদ্ধে রয়্যাল ডারবান লাইট ইনফ্যান্ট্রিতে যুক্ত ছিলেন। পরবর্তীতে ইতালিতে অবস্থানকালীন মিলিটারি ক্রস প্রাপক হন।
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ লাভ করেছিলেন অসি ডসন। সবগুলো টেস্টেই দলের প্রতিপক্ষীয় ছিল ইংল্যান্ড দল। ৭ জুন, ১৯৪৭ তারিখে নটিংহামে স্বাগতিক ইংল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় তার। একই দলের বিপক্ষে ৫ মার্চ, ১৯৪৯ তারিখে পোর্ট এলিজাবেথে সর্বশেষ টেস্টে অংশ নেন।
১৯৪৭ সালে দক্ষিণ আফ্রিকা দলের সাথে ইংল্যান্ড গমন করেন। ৩২.৩২ গড়ে ১০০২ রান ও ২৬.০৭ গড়ে ৫৪ উইকেট লাভ করেছিলেন তিনি। বেশ দৌঁড়ুতে পারতেন। চার টেস্টে বোলিং আক্রমণে নেতৃত্ব দেন। তবে, পেসের অভাবে শীর্ষসারির ব্যাটসম্যানদের মাথাব্যথার কারণ হয়ে দাঁড়াতে পারেননি। এছাড়াও, পর্যাপ্ত ধৈর্য্যের অভাব থাকায় বড় ধরনের ইনিংস খেলতে পারেননি। ১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। নিজদেশে টেস্ট সিরিজে প্রাদেশিক ক্রিকেটের সাফল্যের পুণরাবৃত্তি ঘটাতে পারেননি তিনি।
ক্রিকেট খেলায় বেশ সফল ছিলেন। ক্রিকেট খেলার পাশাপাশি বেসবল খেলায়ও সিদ্ধহস্তের অধিকারী ছিলেন অসি ডসন। ২২ ডিসেম্বর, ২০০৮ তারিখে ৮৯ বছর বয়সে কোয়াজুলু-নাটালের আমহাঙ্গা এলাকায় অবস্থিত নিজ বাসগৃহে অসি ডসনের দেহাবসান ঘটে।
কোশুর আখবর

কোশুর আখবর ভারতীয় জম্মু ও কাশ্মীরের একটি অনলাইন সংবাদপত্র যা কাশ্মীরি ভাষার সংবাদ এবং সাহিত্যি প্রকাশ করে থাকে। এটি কাশ্মিরের প্রথম অনলাইন সংবাদপত্র।
এই ভাষাতে কাগজে প্রকাশিত কোন দৈনিক সংবাদপত্র নেই, তবে বর্তমানে কাগজে মুদ্রিত পত্রিকা সাপ্তাহিক আকারে প্রকাশিত হচ্ছে। কোশুর আখবর জম্মু ও কাশ্মিরে তাদের নিজস্ব ভাষাতে সকল খবর সারা বিশ্বজুড়ে ছড়িয়ে থাকা কাশ্মীরিদের পড়ার সুযোগ দিচ্ছে। এটি কাশ্মীরি ভাষা শিক্ষা উন্নয়নে পাঠকদের সাহায্য করে।